ଭୁବନେଶ୍ୱର, ସେପ୍ଟେମ୍ବର ୧୩(ଲୋକାଲ ୱାୟାର): ରାଜ୍ୟ ପାଇଁ ସ୍ୱାସ୍ଥ୍ୟ ଚେତାବନୀ । ମଧୁମେହ ଜନିତ ମୃତ୍ୟୁ ସଂଖ୍ୟାରେ ଦେଶର ପ୍ରଥମ ୧୦ଟି ରାଜ୍ୟ ମଧ୍ୟରେ ଓଡ଼ିଶା ସ୍ଥାନ ପାଇଛି ।
ମଧୁମେହ ଯୋଗୁ ରାଜ୍ୟରେ ପ୍ରତି ୨୪ ଘଣ୍ଟାରେ ଅତି କମରେ ୬ ଜଣଙ୍କ ମୃତ୍ୟୁ ହେଉଥିବା ପଞ୍ଜିକୃତ ହୋଇଛି ।
ନିକଟରେ ଏହି ପ୍ରାଣଘାତୀ ଜୀବନ ଶୈଳୀ ରୋଗର ବାସ୍ତବ ଚିତ୍ର ସାମ୍ନାକୁ ଆସିଛି । ରେଜିଷ୍ଟ୍ରାର ଜେନେରାଲ ଅଫ ଇଣ୍ଡିଆ (ଆରଜିଆଇ)ଙ୍କ ଦ୍ୱାରା ଜାରି ଡାକ୍ତରୀ ପ୍ରମାଣିତ ମୃତ୍ୟୁ କାରଣ (ଏମସିସିଡି)ର ବାର୍ଷିକ ରିପୋର୍ଟ ଅନୁଯାୟୀ ଏହି ତଥ୍ୟ ହସ୍ତଗତ ହୋଇଛି ।
୨୦୧୭ ବର୍ଷରେ ସମସ୍ତ ରାଜ୍ୟରୁ ମିଳିଥିବା ଏମସିସିଡିକୁ ବିଶ୍ଳେଷଣ କରାଯାଇଥିଲା ।ରିପୋର୍ଟ ଅନୁଯାୟୀ, ୨୦୧୭ରେ ଓଡ଼ିଶାରେ ୨୧୧୧ଟି ଡାକ୍ତରୀ ପଞ୍ଜିକୃତ ମଧୁମେହ ଜନିତ ମୃତ୍ୟୁ ହୋଇଥିଲା ।
ରାଜ୍ୟ ସର୍ବାଧିକ ମୃତ୍ୟୁ ତାଲିକାରେ ଷଷ୍ଠ ସ୍ଥାନରେ ରହିଛି । ମହାରାଷ୍ଟ୍ର ତାଲିକାର ଶୀର୍ଷରେ ରହିଥିବା ବେଳେ ତାମିଲନାଡୁ, କର୍ଣ୍ଣାଟକ, କେରଳ ଓ ଦିଲ୍ଲୀ ଭଳି ରାଜ୍ୟ ମଧୁମେହ ମୃତ୍ୟୁ ହାରରେ ଓଡ଼ିଶା ଠାରୁ ଆଗରେ ରହିଛନ୍ତି ।
ତେବେ ରାଜ୍ୟରେ ମଧୁମେହ ମୃତ୍ୟୁଜନିତ ସ୍ଥିତି ଗମ୍ଭୀର ଥିବା ଆରଜିଆଇ ରିପୋର୍ଟରୁ ଜଣାପଡୁଛି । କାରଣ ରାଜ୍ୟରେ ହେଉଥିବା ସମୁଦାୟ ବାର୍ଷିକ ମୃତ୍ୟୁ ମଧ୍ୟରୁ ମାତ୍ର ୧୧.୭ % ଡାକ୍ତରୀ ପ୍ରମାଣିତ ମୃତ୍ୟୁ ।
ରାଜ୍ୟରେ ଡାକ୍ତରୀ ପ୍ରମାଣିତ ମୃତ୍ୟୁ କାରଣ ଏକ ଦଶନ୍ଧି ଧରି ପ୍ରଚଳିତ ହୋଇଥିଲେ ମଧ୍ୟ ସମୁଦାୟ ମୃତ୍ୟୁ ହାର ଠାରୁ ଏମସିସିଡି ହାରରେ ହ୍ରାସ ପରିଲକ୍ଷିତ ହୋଇଛି ।
୨୦୧୫ରେ ଏହା ୧୩.୭ % ଥିବା ବେଳେ ୨୦୧୭ରେ ଏହା ୧୧.୭ %କୁ ଖସି ଆସିଛିଜନସଂଖ୍ୟା ଦୃଷ୍ଟିରୁ ଓଡ଼ିଶା ଭାରତର ୧୧ତମ ଜନବହୁଳ ରାଜ୍ୟ ହୋଇଥିବା ବେଳେ ବାର୍ଷିକ ମୃତ୍ୟୁ ହାରରେ ସାରା ଦେଶରେ ଦଶମ ସ୍ଥାନରେ ରହିଛି ।
୨୦୧୫-୧୭ ମଧ୍ୟରେ ରାଜ୍ୟରେ ବାର୍ଷିକ ୩.୩ ଲକ୍ଷ ମୃତ୍ୟୁ ହାର ରହିଥିବା ରେକର୍ଡଭୁକ୍ତ ହୋଇଛି ତେବେ ମାତ୍ର ୩୭ ହଜାର ମୃତ୍ୟୁର ଡାକ୍ତରୀ ପ୍ରମାଣିତ ମୃତ୍ୟୁ କାରଣ ପଞ୍ଜିକୃତ ହୋଇଛି ।
ଯଦି ସମସ୍ତ ମୃତ୍ୟୁ ପ୍ରମାଣିତ ହୁଅନ୍ତା ତେବେ କେଉଁ ରୋଗ ପ୍ରଭାବରେ ରାଜ୍ୟରେ ଅଧିକ ମୃତ୍ୟୁ ହେଉଛି ଜଣାପଡ଼ନ୍ତା ଓ ରୋଗ ମୁକାବିଲା କରିବା ପାଇଁ ସମ୍ବଳ ଯୋଗାଇ ଦିଆଯାଇ ନିୟନ୍ତ୍ରଣ କରା ଯାଇପାରନ୍ତା ବୋଲି ରିପୋର୍ଟରେ ଦର୍ଶାଯାଇଛି କର୍କଟ ପ୍ରତିରୋଧ ଓ ନିୟନ୍ତ୍ରଣ, ମଧୁମେହ, ହୃଦରୋଗ ଓ ହୃଦଘାତ (ଏନପିସିଡିସିଏସ)ର ଜାତୀୟ କାର୍ଯ୍ୟକ୍ରମରୁ ମିଳିଥିବା ତଥ୍ୟ ଅନୁଯାୟୀ ସମ୍ବଲପୁର ଜିଲ୍ଲାରେ ଅଧିକ ରକ୍ତ ଶର୍କରା ଜନିତ ମାମଲା ଦେଖିବାକୁ ମିଳୁଛି କିନ୍ତୁ ଖୋର୍ଦ୍ଧା ଜିଲ୍ଲାରେ ମଧୁମେହ ରୋଗୀଙ୍କ ସଂଖ୍ୟା ଅଧିକ ରହିଛି ।
ଖୋର୍ଦ୍ଧା ଜିଲ୍ଲା ଗ୍ରାମାଞ୍ଚଳର ଅଧିକ ଲୋକ ମଧୁମେହ ପୀଡ଼ିତ ହେଉଥିବା ବେଳେ ସମ୍ବଲପୁର ଓ କନ୍ଧମାଳ ଏହା ପଛକୁ ରହିଛି ବୋଲି ସୂତ୍ରରୁ ଜଣାପଡ଼ିଛି ।
କଟକ ମଧ୍ୟ ଏହି ରୋଗ କବଳରେ ରହିଛି ବୋଲି ତଥ୍ୟରୁ ଜଣାପଡ଼ିଛି । ଆନୁପାତିକ ଭାବେ ମହିଳାଙ୍କ ତୁଳନାରେ ଅଧିକ ପୁରୁଷ ମଧୁମେହ ରୋଗାକ୍ରାନ୍ତ ହୋଇଥିବା ବେଳେ କେନ୍ଦୁଝର ଓ ଝାରସୁଗୁଡ଼ାରେ ବ୍ୟତିକ୍ରମ ପରିଲକ୍ଷିତ ହୋଇଛି ବୋଲି ତଥ୍ୟରୁ ଜଣାପଡ଼ିଛି ।
୬ଟି ଜିଲ୍ଲାର ମଧୁମେହ ଆକ୍ରାନ୍ତଙ୍କ ସଂଖ୍ୟା ରାଜ୍ୟର ହାରାହାରି ରୋଗୀଙ୍କ ଠାରୁ ଅଧିକ ବୋଲି ସୂତ୍ରରୁ ଜଣାପଡ଼ିଛି ।
ଉଚ୍ଚ ରକ୍ତ ଶର୍କରା ଓ ମଧୁମେହ ମଧ୍ୟରେ ପାର୍ଥକ୍ୟ କ'ଣ?ଚିକିତ୍ସା ବିଜ୍ଞାନ ଅନୁଯାୟୀ ରକ୍ତରେ ଅଧିକ ଶର୍କରା ପରିମାଣକୁ ହାଇପରଗ୍ଲେସିମିଆ କୁହାଯାଏ ।
ସାଧାରଣତଃ ଶରୀରରେ ରକ୍ତ ଶର୍କରାର ପରିମାଣ ୧୦୦ ମିଲିଗ୍ରାମ ପ୍ରତି ଡେସିଲିଟର (ଏମଜି/ଡିଏଲ) ରହିବା କଥା ।
ଡାକ୍ତରମାନେ ଖାଲି ପେଟରେ ଗ୍ଲୁକୋଜର ସ୍ତର ୧୦୦ ଏମଜି/ଡିଏଲକୁ ପ୍ରାକ୍ ମଧୁମେହ ଚିହ୍ନଟ ପାଇଁ ବ୍ୟବହାର କରୁଥିବା ବେଳେ ଡାଇବେଟିସ ୧୨୬ ଏମଜି/ଡିଏଲରେ ଚିହ୍ନଟ କରନ୍ତି ।
ପ୍ରାକ୍ ଡାଇବେଟିସ ଭୋଗୁଥିବା ଲୋକଙ୍କ ରକ୍ତ ଶର୍କରା ଗ୍ଲୁକୋଜ ଟଲେରାନ୍ସ ପରୀକ୍ଷାରେ ୧୪୦-୨୦୦ ରହୁଥିବା ବେଳେ ମଧୁମେହ ରୋଗୀଙ୍କ କ୍ଷେତ୍ରରେ ଏହା ୨୦୦ କିମ୍ବା ତା ଠାରୁ ଅଧିକ ହୋଇଥାଏ ।
କାର୍ବୋହାଇଡ୍ରେଟ ଶୃଙ୍ଖଳକୁ ଭାଙ୍ଗିବା ପାଇଁ ଶରୀର ଆବଶ୍ୟକ ଇନସୁଲିନ ପ୍ରସ୍ତୁତ କରି ନପାରିଲେ ଶରୀରରେ ରକ୍ତ ଶର୍କରାର ସ୍ତର ଖୁବ ଶୀଘ୍ର ବଢ଼େ, ଯାହାକୁ ମଧୁମେହ କୁହାଯାଏ ।
ଉପଯୁକ୍ତ ଚିକିତ୍ସା ନକରାଇଲେ ଉଚ୍ଚ ରକ୍ତ ଶର୍କରା ମଧୁମେହରେ ପରିଣତ ହୋଇଥାଏ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
